ai4bharat/Pralekha huggingface dataset:
रक्षा मंत्रालय
आयुध फैक्ट्री बोर्ड कर्मचारी संघों के पदाधिकारियों से रक्षा मंत्रालय के वरिष्ठ अधिकारियों की मुलाकात
अखिल भारतीय रक्षा कर्मचारी संघ, भारतीय राष्ट्रीय रक्षा कर्मचारी संघ, भारतीय प्रतिरक्षा मजदूर संघ और कन्फेडरेशन ऑफ डिफेंस रिकोग्नाइज्ड एसोसिएशन के पदाधिकारियों से उनकी ओर से दिए गए 20 अगस्त, 2019 से शुरू होने वाली हड़ताल के नोटिस पर आज आज रक्षा उत्पादन विभाग के अपर सचिव ने आयुध फैक्ट्री बोर्ड के अध्यक्ष के साथ मुलाकात की।
बैठक लगभग दो घंटे चली। इसमें दोनों पक्षों ने एक-दूसरे के दृष्टिकोण के बारे मेंरचनात्मक रूप से स्पष्ट और खुली चर्चा की। बैठक में यह तय किया गया कि परस्पर सहमति कायम करने के लिए बातचीत की प्रक्रिया चालू रहेगी।
संघ लोक सेवा आयोग
संघ लोक सेवा आयोग द्वारा 5 जून की बैठक के बाद परीक्षा से संबंधित नए कार्यक्रम की घोषणा की जाएगी
वर्तमान में जारी कोविड-19 महामारी के कारण राष्ट्रव्यापी प्रतिबंधों के तीसरे चरण के बाद उत्पन्न स्थिति की समीक्षा के लिए आज संघ लोक सेवा आयोग  की एक विशेष बैठक आयोजित की गई। अनेक प्रतिबंधों के जारी रहने के मद्देनजर आयोग ने यह निर्णय लिया है कि मौजूदा समय में परीक्षाओं और साक्षात्कारों को शुरु करना संभव नहीं होगा।
हालांकि केंद्र सरकार और विभिन्न राज्य सरकारों द्वारा उत्तरोत्तर घोषित की जा रही छूट का संज्ञान लेते हुए आयोग ने चौथे लॉकडाउन की समाप्ति के बाद एक बार फिर से स्थिति की समीक्षा करने का फैसला लिया है। पिछले दो महीने की अवधि के दौरान स्थगित की गई विभिन्न परीक्षाओं और साक्षात्कारों के उम्मीदवारों को स्पष्ट जानकारी देने के उद्देश्य से आयोग 5 जून 2020 को होने वाली अपनी अगली बैठक में परीक्षाओं की संशोधित सारिणी जारी करेगा। परीक्षा से संबंधित नए कार्यक्रम का विवरण आयोग की 5 जून 2020 की बैठक के बाद यूपीएससी की वेबसाइट पर जारी किया जाएगा।
<><><><><>
एएम/आरके/एसएस
(Visitor Counter : 963
संस्कृति मंत्रालय
संस्कृति मंत्रालय के स्वायत्त निकायों द्वारा इंडिया गेट पर आयोजित रंगारंग और उमंग भरे सांस्कृतिक कार्यक्रम आज सम्पन्न
दोनों दिन बीन-वादन, पोर्ट्रेट-पेंटिंग और साइबर अपराध/सुरक्षा पर नुक्कड़ नाटकों ने लोगों का विशेष ध्यान आकर्षित किया
मुख्य विशेषतायें:
- संस्कृति मंत्रालय के तीन प्रमुख स्वायत्त निकायों ने 12 और 13 नवंबर को इंडिया गेट के लॉन्स पर विभिन्न सांस्कृतिक कार्यक्रमों का आयोजन किया
- साइबर सुरक्षा पर राष्ट्रीय नाट्य विद्यालय द्वारा आयोजित नुक्कड़ नाटक ने लोगों को जागरूक किया
- ‘बीन’ वादन और पोर्ट्रेट-पेंटिंग आज के प्रमुख आकर्षणों में शामिल रहे
संस्कृति मंत्रालय के तीन प्रमुख स्वायत्त निकायों ने 12 और 13 नवंबर को इंडिया गेट के लॉन्स पर विभिन्न सांस्कृतिक कार्यक्रमों का आयोजन किया, जो आज सम्पन्न हो गया। इनमें राष्ट्रीय नाट्य विद्यालय का नुक्कड़ नाटक, संगीत नाटक अकादमी की संगीत-मंडली का प्रदर्शन और ललित कला अकादमी की ‘पोर्ट्रेट-पेंटिंग’ शामिल थी।
यह सांस्कृतिक प्रदर्शन कालांजलि नामक अभियान का हिस्सा है, जिसके तहत सेंट्रल विस्टा पर हर सप्ताह सांस्कृतिक कार्यक्रमों का आयोजन किया जाता है।
स्वतंत्रता की 75वीं वर्षगांठ को मद्देनजर रखते हुये, केंद्रीय संस्कृति मंत्रालय “आजादी का अमृत महोत्सव” मना रहा है और राष्ट्रीय नाट्य विद्यालय देश का प्रमुख नाट्य-कला संस्थान होने के नाते वर्ष भर इस समारोह में हिस्सा ले रहा है। इसी क्रम में संस्थान कई कार्यक्रमों का आयोजन कर रहा है। आयोजित होने वाले प्रमुख श्रृंखलाबद्ध कार्यक्रमों में “ईच वन सेव वन,” साइबर सुरक्षा तथा अन्य कार्यक्रमों, जैसे रक्त-दान जैसे सामाजिक मुद्दों के कार्यक्रमों ने लोगों को जागरूक बनाया। नाटक का उद्देश्य लोगों को विभिन्न मुद्दों, जैसे ऑनलाइन ठगी, सुरक्षा उपाय और कानूनी प्रावधानों के बारे में जानकारी देना था।
संगीत नाटक अकादमी ने आज मृदंगम् कलाकार श्री पी. वेत्री बूपथी और उनके दल ‘रुद्राक्षम’ के कला-प्रदर्शन का आयोजन किया।
संगीत नाटक अकादमी ने एक अन्य कार्यक्रम का आयोजन भी किया, जिसके तहत श्री रामवीर जोगी और उनके दल ने 12 नवंबर को बीन वादन का प्रदर्शन किया। उल्लेखनीय है कि बीन संगीत की एक ऐसी विधा है, जिसका अभ्यास प्राचीन काल से हो रहा है। भारत में इसे कई नामों से पुकारा जाता है, जैसे ‘तुम्बी,’ ‘नागसर,’ ‘संपेरा बांसुरी,’ ‘नागस्वरम्’ और ‘माहुदी;’ और वादक को ‘बीन जोगी’ के नाम से जाना जाता है।
ललित कला अकादमी ने भी ‘पोर्ट्रेट पेंटिंग’ कार्यक्रम का आयोजन किया, जिसमें 10 चित्रकारों ने पेंसिल स्केचिंग, चारकोल स्केचिंग और वॉटर कलर जैसी विभिन्न पेंटिंगें बनाईं।
संस्कृति मंत्रालय महात्मा गांधी, गुरुदेव रविन्द्रनाथ टैगोर और राजा राममोहन राय की स्मृति में इंडिया गेट पर कार्यक्रमों का निरंतर आयोजन करता रहा है। ये कार्यक्रम कई सामाजिक मुद्दों और विषयों से जुड़े हैं, जिनमें नेताजी सुभाष चंद्र बोस जैसे महान स्वतंत्रता सेनानी पर कार्यक्रम से लेकर महिला सशक्तिकरण और साइबर अपराध पर कार्यक्रम शामिल हैं। नये भारत की उभरती तस्वीर देखने के लिये सभी का कार्यक्रम में स्वागत किया गया। इसका प्रवेश बिलकुल निशुल्क रहा।
अल्पसंख्यक कार्य मंत्रालय
भारत की आजादी के 75 वर्ष पूरे होने के अवसर पर "अमृत महोत्सव" के अंतर्गत 75 "हुनर हाटों" का आयोजन किया जाएगा : मुख्तार अब्बास नकवी
देशभर में वक्फ की जमीन पर 75 'अमृत महोत्सव पार्कों' का निर्माण किया जाएगा।
अल्पसंख्यक कार्य मंत्री मुख्तार अब्बास नकवी ने आज नई दिल्ली में कहा कि भारत की आजादी के 75 साल पूरे होने के अवसर पर "अमृत महोत्सव" के तहत देश भर में आयोजित होने वाले 75 "हुनर हाटों" के माध्यम से 7 लाख 50 हजार कारीगरों, शिल्पकारों को रोजगार और रोजगार के अवसर प्रदान करने का लक्ष्य रखा गया है।
श्री नकवी ने कहा कि केंद्रीय अल्पसंख्यक कार्य मंत्रालय की "वक्फ तरक्कीयत योजना" और "प्रधानमंत्री जन विकास कार्यक्रम"  के तहत देश भर में खाली हुई वक्फ भूमि पर 75 "अमृत महोत्सव पार्कों" का निर्माण भी किया जाएगा।
उन्होंने कहा कि देश के सभी हिस्सों में "वोकल फॉर लोकल" के संकल्प के साथ 75 "हुनर हाट" का आयोजन किया जाएगा, जहां देश के हर क्षेत्र के कारीगर, शिल्पकार अपने हस्तनिर्मित स्वदेशी उत्पादों का प्रदर्शन और बिक्री करेंगे। "हुनर हाट" में पारंपरिक खाना पकाने वाले विशेषज्ञों का एक खंड "बावर्चीखाना" भी होगा जहां लोग देश के विभिन्न क्षेत्रों के पारंपरिक व्यंजनों और पकवानों का आनंद ले सकेंगे। "हुनर हाट" में हर शाम देश के जाने-माने कलाकारों द्वारा विभिन्न सांस्कृतिक कार्यक्रम भी प्रस्तुत किए जाएंगे।
मंत्री महोदय ने कहा कि "अमृत महोत्सव", "मेरा वतन, मेरा चमन" के तहत 2023 तक देश भर में मुशायरे और कवि सम्मेलन भी आयोजित किए जाएंगे, जहां ख्याति प्राप्त और साथ ही उभरते कवि "एक भारत-श्रेष्ठ भारत" का प्रभावी और देशभक्ति का संदेश देंगे।
श्री नकवी ने कहा कि देश भर में 75 "अमृत महोत्सव पार्कों" के निर्माण के लिए देश के विभिन्न वक्फ बोर्डों द्वारा भूमि दी जा रही है। ये "अमृत महोत्सव पार्क" कलात्मक तरीके से स्वतंत्रता संग्राम में उस विशेष क्षेत्र द्वारा निभाई गई भूमिका के इतिहास को भी चित्रित करेंगे। इन पार्कों में योग, व्यायाम, सैर, बच्चों के खेलने की जगह, हरित क्षेत्र और सामान्य सेवा केंद्र की भी सुविधा होगी।
इलेक्ट्रानिक्स एवं आईटी मंत्रालय
यूआईडीएआई ने ‘घर के मुखिया’ पर आधारित ऑनलाइन पते में सुधार की सुविधा शुरू की
नागरिक अपने घर के मुखिया  की सहमति के साथ आधार में ऑनलाइन पता अपडेट करवा सकेंगे
एचओएफ सेवा अनुरोध की तारीख से 30 दिन के भीतर अनुरोध को स्वीकृत या खारिज कर सकता है
एचओएफ आधारित ऑनलाइन पते में सुधार से ऐसे नागरिकों को लाभ मिलेगा, जिनके पास अपने नाम पर कोई दस्तावेज नहीं होता है
भारतीय विशिष्ट पहचान प्राधिकरण  ने नागरिकों के अनुकूल एक नई सुविधा पेश की है। इसके तहत, उन्हें घर के मुखिया  की सहमति से आधार में दर्ज पते में ऑनलाइन सुधार करने में सहायता मिलेगी।
आधार में एचओएफ आधारित ऑनलाइन पते में सुधार की सुविधा से बच्चों, जीवनसाथी, अभिभावकों आदि ऐसे संबंधियों को काफी सहायता मिलेगी, जिनके पास अपने नाम पर दस्तावेज नहीं होते हैं।
ऐसा राशन कार्ड, मार्कशीट, विवाह प्रमाण पत्र, पासपोर्ट आदि संबंध के प्रमाण से जुड़े दस्तावेज जमा करके भी किया जा सकता है, जिनमें आवेदक और एचओएफ का नाम और उनके बीच के संबंध का उल्लेख है। इसके लिए एचओएफ को ओटीपी के जरिये प्रमाणित करना होगा। संबंध के प्रमाण से जुड़ा दस्तावेज उपलब्ध नहीं होने की स्थिति में, यूआईडीएआई के द्वारा सुझाए गए प्रारूप में एचओएफ को एक स्व-घोषणा यूआईडीएआई के पास जमा करनी होती है।
देश के भीतर विभिन्न वजहों से शहरों और कस्बों को पलायन करने वाले लोगों को देखते हुए, यह सुविधा देश के लाखों लोगों के लिए लाभकारी होगी। यह विकल्प यूआईडीएआई द्वारा निर्धारित किसी भी वैध पते के प्रमाण का उपयोग करते हुए मौजूदा पते में सुधार की सुविधा के अतिरिक्त होगा। 18 वर्ष से अधिक उम्र का कोई भी निवासी इस उद्देश्य के लिए एक एचओएफ हो सकता है और इस प्रक्रिया के माध्यम से अपने रिश्तेदारों के साथ अपना पता साझा कर सकता है।
‘माई आधार’ पोर्टल  में एक नागरिक पते में ऑनलाइन सुधार करते समय इस विकल्प को चुन सकता है। इसके बाद, निवासी को एचओएफ की आधार संख्या दर्ज करने की अनुमति दी जाएगी, जिसकी सिर्फ पुष्टि करनी होगी। एचओएफ की पर्याप्त गोपनीयता बनाए रखने के लिए एचओएफ के आधार की कोई अन्य जानकारी स्क्रीन पर प्रदर्शित नहीं की जाएगी।
एचओएफ की आधार संख्या की सफलतापूर्वक पुष्टि होने के बाद, नागरिक को संबंध के प्रमाण से जुड़ा दस्तावेज अपलोड करने की जरूरत होगी।
इस सेवा के लिए 50/ रुपये शुल्क का भुगतान करना होगा। सफल भुगतान पर, नागरिक के साथ एक सेवा अनुरोध संख्या  साझा की जाएगी और पते के अनुरोध से जुड़ा एक एसएमएस एचओएफ को भेजा जाएगा। एचओएफ को सूचना प्राप्त होने की तारीख से 30 दिन के भीतर माई आधार पोर्टल में लॉग इन करके अपनी सहमति देनी होगी और इसके बाद अनुरोध पर कोई कार्यवाही की जाएगी।
यदि एचओएफ अपना पता साझा करने से इनकार कर देता है या एसआरएन जारी होने के 30 दिन के भीतर उसे स्वीकार या इनकार नहीं करता है तो अनुरोध को बंद कर दिया जाएगा।
इस विकल्प के माध्यम से पता अपडेट करने की कोशिश करने वाले नागरिक को एक एसएमएस के माध्यम से अनुरोध के बंद होने के बारे में सूचित कर दिया जाएगा। यदि अनुरोध बंद हो जाता है या एचओएफ की स्वीकृति नहीं मिलने के कारण अस्वीकार कर दिया जाता है या प्रक्रिया के दौरान अस्वीकार कर दिया जाता है, तो आवेदक को धनराशि वापस नहीं की जाएगी।
स्वास्थ्य एवं परिवार कल्याण मंत्रालय
भारत में कोविड-19 टीकाकरण का समग्र कवरेज 113.68 करोड़ के पार
पिछले 24 घंटों में 67.82 लाख से अधिक खुराकें लगाई गईं
मौजूदा रिकवरी दर इस समय 98.28 प्रतिशत है
पिछले 24 घंटों में 10,197 दैनिक नये मामले दर्ज
भारत में सक्रिय मामले , जो 527 दिनों में न्यूनतम है
साप्ताहिक पॉजीटिविटी दर  पिछले 54 दिनों से दो प्रतिशत से कम पर कायम
पिछले 24 घंटों के दौरान टीके की 67,82,042 खुराकें लगाने के साथ आज सात बजे सुबह तक की अनन्तिम रिपोर्ट के अनुसार देश का कोविड-19 टीकाकरण कवरेज 113.68 करोड़  के पार पहुंच गया। इसे 1,16,73,459 सत्रों के जरिये पूरा किया गया।
आज प्रातः सात बजे तक प्राप्त अनन्तिम रिपोर्ट के अनुसार पूरा ब्योरा इस प्रकार हैः
|
|
स्वास्थ्य कर्मी
|
|
पहली खुराक
|
|
1,03,80,957
|
|
दूसरी खुराक
|
|
93,53,906
|
|
अग्रिम पंक्ति के कर्मी
|
|
पहली खुराक
|
|
1,83,74,594
|
|
दूसरी खुराक
|
|
1,62,19,699
|
|
18-44 वर्ष आयु वर्ग
|
|
पहली खुराक
|
|
43,57,31,810
|
|
दूसरी खुराक
|
|
17,67,65,054
|
|
45-59 वर्ष आयु वर्ग
|
|
पहली खुराक
|
|
17,90,55,132
|
|
दूसरी खुराक
|
|
10,67,80,250
|
|
60 वर्ष से अधिक
|
|
पहली खुराक
|
|
11,21,81,588
|
|
दूसरी खुराक
|
|
7,20,36,695
|
|
योग
|
|
1,13,68,79,685
पिछले 24 घंटों में 12,134 मरीजों के स्वस्थ होने से स्वस्थ होने वाले मरीजों की कुल संख्या में बढ़ोतरी दर्ज की गई है , जो इस समय 3,38,73,890 है।
परिणामस्वरूप भारत की रिकवरी दर इस समय 98.28 प्रतिशत है।
लगातार 143 दिनों से 50 हजार से कम दैनिक मामले आ रहे हैं। यह केंद्र और राज्यों/केंद्र शासित प्रदेशों के मिले-जुले और सतत प्रयासों का नतीजा है।
पिछले 24 घंटों में कुल 10,197 दैनिक नये मामले दर्ज किये गये।
इस समय सक्रिय मामले 1,28,555 है, जो 527 दिनों में न्यूनतम है। सक्रिय मामले इस समय देश के कुल पॉजीटिव मामलों का 0.37 प्रतिशत है, जो मार्च 2020 से अपने न्यूनतम स्तर पर है।
देश में जांच क्षमता को लगातार बढ़ाया जा रहा है, जिसके सिलसिले में देश में पिछले 24 घंटों के दौरान कुल 12,42,177 जांचें की गईं। समग्र रूप से भारत में अब तक 62.70 करोड़ से अधिक  जांचें की गईं हैं।
एक तरफ देशभर में जांच क्षमता बढ़ाई गई, तो दूसरी तरफ साप्ताहिक पॉजीटिविटी दर इस समय 0.96 प्रतिशत है, जो पिछले 54 दिनों में दो प्रतिशत से नीचे कायम है। दैनिक पॉजीटिविटी दर 0.82 प्रतिशत दर्ज की गई है। वह भी पिछले 44 दिनों से दो प्रतिशत से नीचे और लगातार 79 दिनों से तीन प्रतिशत से कम पर बनी हुई है।
प्रधानमंत्री कार्यालय
प्रधानमंत्री ने बीर चिलाराय को उनकी जयंती के अवसर पर याद किया
प्रधानमंत्री श्री नरेन्द्र मोदी ने महान बीर चिलाराय को उनकी जयंती पर याद किया है।
एक ट्वीट ने माननीय प्रधानमंत्री में लिखा: "महान बीर चिलाराय शौर्य और देशभक्ति का पर्याय हैं । वह एक उत्कृष्ट योद्धा थे, जिन्होंने लोगों तथा उन सिद्धांतों के लिए संघर्ष किया जिन्हें वह पवित्र मानते थे । उनकी वीरता आने वाली पीढ़ियों को प्रेरित करती रहेगी । उनकी जयंती पर उन्हें याद करता हूं ।"
प्रधानमंत्री कार्यालय
प्रधानमंत्री ने लोगों को नवरोज पर बधाई दी
प्रधानमंत्री श्री नरेन्द्र मोदी ने नवरोज के अवसर पर लोगों को शुभकामनाएं दी हैं।
प्रधानमंत्री ने एक ट्वीट में कहा, "नवरोज़ मुबारक! प्रार्थना करता हूँ कि यह साल प्रत्येक व्यक्ति के लिए प्रसन्नता, उत्तम स्वास्थ्य और समृद्धि से भरा हो।"
सूचना और प्रसारण मंत्रालय
भारत फिल्मों के निर्माण में अंतर्राष्ट्रीय संगठनों के साथ सहयोग बढ़ायेगा
सूचना एवं प्रसारण मंत्रालय की संयुक्त सचिव  श्रीमती टी.सी.ए. कल्याणी, फिल्म समारोह निदेशालय के अपर महानिदेशक श्री चैतन्य प्रसाद सहित भारतीय प्रतिनिधिमंडल के सदस्यों ने यूरोपियन फिल्म मार्केट  के प्रतिनिधियों से मुलाकात की। प्रतिनिधिमंडल तथा ईएफएम के प्रतिनिधियों ने 51वें आईएफएफआई के महत्व पर विस्तृत विचार-विमर्श किया। भारत में फिल्मों की शूटिंग के लिए एकल खिड़की प्रणाली- फिल्म सुविधा कार्यालय तथा ऑनलाइन आवेदन के लिए इसके वेब पोर्टल www.ffo.gov.in की स्थापना सहित ‘फिल्म निर्माण में आसानी’ सुनिश्चित करने के उद्देश्य से भारत सरकार की हाल की नीतिगत पहलें इस विचार-विमर्श के मुद्दों में शामिल रही।
बाद में, दिन में भारतीय प्रतिनिधिमंडल ने यूरोपियन फिल्म मार्केट के डायरेक्टर श्री मत्थीजिस वॉउटर नोल से मुलाकात की। श्री नोल ने कहा कि ईएफएम के हितधारक 51वें आईएफएफआई में भागीदारी के बारे में सक्रियता से विचार करेंगे। उन्होंने यह भी बताया कि इस भागीदारी से भारतीय हितधारकों तथा बर्लिनेले के आयोजकों के बीच भविष्य में और भी अधिक सकारात्मक बातचीत के लिए मार्ग प्रशस्त होगा। उन्होंने आशा व्यक्त करते हुए कहा कि बर्लिनेले के आगामी आयोजनों में भारत सरकार तथा अन्य हितधारकों की और अधिक सक्रिय भागीदारी सुनिश्चित होगी।
प्रतिनिधिमंडल ने फेस्टिवल इंटरनेशनल डू फिल्म डी’एनिमेशन डी’ एन्नेसी , एमआईएफए की प्रमुख मिस वेरोनिक एन्क्रेनाज़; एडिनबर्ग इंटरनेशनल फिल्म फेस्टिवल की वरिष्ठ प्रोजेक्ट मैनेजर मिस एम्मा बोआ; रेनडांस फिल्म फेस्टिवल के संस्थापक श्री इलियट ग्रोव; क्रियेटिव यूरोप मीडिया की डीजी कनेक्ट मिस इरीना सफेलेतिया, प्रोड्यूसर श्री मार्को मुलर आदि सहित प्रमुख फेस्टिवल और फिल्म कमिशनों के प्रमुखों से भी मुलाकात की।
भारत एवं जर्मनी के बीच सह-निर्माण के बारे में विचार-विमर्श को आगे बढ़ाते हुए, सुनील दोषी के एलायंस मीडिया और जर्मनी की प्लूटो फिल्म के बीच साझेदारी में बनी सफल फिल्म ‘द ब्रा’ के वितरण एवं निर्माण के बारे में चर्चा की गई। आईएफएफआई 2018 में विट हेल्मर द्वारा निर्देशित अंतर्राष्ट्रीय तौर पर प्रसंशित फिल्म भी दिखाई गई।
सूचना एवं प्रसारण मंत्रालय भारतीय उद्योग परिसंघ  के सहयोग से जर्मनी के बर्लिन में 20 फरवरी, 2020 से आयोजित बर्लिन अंतर्राष्ट्रीय फिल्म समारोह 2020 में भाग ले रहा है। विदेशी बाजार में भारतीय सिनेमा को लोकप्रिय बनाने तथा व्यापार के नये अवसरों में आसानी के लिए एक मंच के रूप में काम करने के लिए इस समारोह के दौरान एक इंडिया पवेलियन स्थापित किया गया है।
रेल मंत्रालय
ऑक्सीजन एक्सप्रेस द्वारा देश के विभिन्न राज्यों को 185 टैंकरों से 2960 मीट्रिक टन से अधिक तरल मेडिकल ऑक्सीजन की आपूर्ति की गई
राजस्थान के लिए पहली ऑक्सीज़न एक्सप्रेस कोटा पहुंची
महाराष्ट्र के लिए दूसरी ऑक्सीजन एक्सप्रेस नागपुर के लिए रवाना हो चुकी है
अब तक 47 ऑक्सीज़न एक्सप्रेस ने अपनी यात्रा पूरी की
अब तक महाराष्ट्र को 174 मीट्रिक टन, उत्तर प्रदेश को 729 मीट्रिक टन, मध्य प्रदेश को 249 मीट्रिक टन, हरियाणा को 305 मीट्रिक टन, तेलंगाना को 123 मीट्रिक टन और दिल्ली को 1334 मीट्रिक टन ऑक्सीज़न की आपूर्ति की गई
भारतीय रेल उभरती चुनौतियों का सामना करते हुए और नए उपायों की तलाश के साथ में देश के विभिन्न राज्यों की मांग पर तरल चिकित्सा ऑक्सीजन की आपूर्ति के अपने अभियान को निरंतर जारी रख लोगों को राहत पहुंचा रही है।रेलवे ने अब तक देश के विभिन्न राज्यों में 185 टैंकरों में लगभग 2960 मीट्रिक टन चिकित्सा उपयोग हेतु ऑक्सीजन की आपूर्ति की है।
अब इस अभियान के अंतर्गत 47ऑक्सीजन एक्सप्रेस अपनी यात्रा पूरी कर चुकी हैं।
भारतीय रेल राज्यों की मांग पर यथासंभव मात्रा में तरल मेडिकल ऑक्सीजन की आपूर्ति करने को लेकर अपनी प्रतिबद्धता पर लगातार काम कर रही है।
अब तक महाराष्ट्र को 174 मीट्रिक टन, उत्तर प्रदेश को 729 मीट्रिक टन, मध्य प्रदेश को 249 मीट्रिक टन, हरियाणा को 305 मीट्रिक टन, तेलंगाना को 123 मीट्रिक टन और दिल्ली को 1334 मीट्रिक टन ऑक्सीज़न की आपूर्ति की गई।
इस समय ऑक्सीज़न एक्सप्रेस के द्वारा 18 टैंकरों में 260 टन से अधिक तरल चिकित्सा ऑक्सीजन अपने मार्ग पर हैं जिनकी डिलिवरी महाराष्ट्र, हरियाणा और दिल्ली में की जानी है। रेलवे द्वारा की जा रही ऑक्सीज़न की ढुलाई एक जटिल प्रक्रिया है और ढुलाई से जुड़े आंकड़े लगातार अपडेट किए जा रहे हैं। कुछ और ऑक्सीजन एक्सप्रेस देर रात अपने-अपने गंतव्य की ओर रवाना हो सकती हैं।
कार्मिक, लोक शिकायत एवं पेंशन मंत्रालय
केन्द्रीय मंत्री डॉ. जितेन्द्र सिंह को देश भर के निजी चिकित्सकों से कोविड के मसले पर राय प्राप्त हुई
केन्द्रीय मंत्री डॉ. जितेन्द्र सिंह को आज देशभर के निजी चिकित्सकों से कोविड के मसले पर राय प्राप्त हुई।
डेढ़ घंटे से ज्यादा समय तक चले एक वेबिनार में, प्रमुख चिकित्सक और चिकित्सा विज्ञान के विभिन्न क्षेत्रों के विशेषज्ञों ने चेन्नई, नई दिल्ली, मुंबई, नागपुर, पटना, कोटा, इरोड आदि जैसे विभिन्न भारतीय शहरों से अपनी जानकारियां दी।
बैठक की अध्यक्षता करते हुए डॉ. जितेन्द्र सिंह ने भारत की चिकित्सक बिरादरी की समय की मांग के अनुरूप खड़े होने और कोरोना के खिलाफ जंग को सफलतापूर्वक लड़ने के लिए सराहना की। उन्होंने कहा कि चिकित्सक बिरादरी के साथ-साथ भारत के स्वास्थ्य के बुनियादी ढांचे ने इस संकट के दौरान दुनिया को अपनी अंतर्निहित क्षमता और कम समय में खुद को फिर से खड़ा करने और समुदाय के लिए अपनी जिम्मेदारियों का सफलतापूर्वक निर्वहन करने क्षमता को साबित किया।
डॉ. जितेन्द्र सिंह ने स्वच्छता और साफ-सफाई सहित चिकित्सा प्रबंधन में गैर-औषधीय अभ्यासों का जिक्र किया जोकि भारत में 1970 या 1980 के दशक तक बेहतर एंटी माइक्रोबियल दवाओं के आगमन से पहले प्रचलित थे। इस संदर्भ में, उन्होंने कहा कि भारतीय चिकित्सक अधिकांश पश्चिमी चिकित्सकों की तुलना में संक्रमण और संचारी रोगों से ज्यादा बेहतर तरीके से निपट सकने में सक्षम है।
डॉ. ए मुरुगनाथन, जिन्होंने इस वेबिनार का संचालन किया, उन्होंने आरोग्यसेतु के उपयोग को लोकप्रिय बनाने और विशेष रूप से दक्षिण भारत के कुछ अस्पतालों के रोकथाम और सदस्यता आधारित स्वास्थ्य बीमा के भारतीय मॉडलों पर ध्यान केंद्रित करने की आवश्यकता के बारे में बताया।
डॉ. जितेन्द्र सिंह ने कहा कि अब आगे का काम निवारक पहलुओं पर ध्यान देना है और हर समय महामारी की तैयारी के लिए जुटे रहना है। इस संबंध में, उन्होंने आयुष्मान भारत का भी उल्लेख किया जो कि एक अनूठी स्वास्थ्य बीमा योजना है जिसे आगे और व्यापक व समावेशी बनाने के लिए काम किया जा सकता है।
प्रतिभागी डॉक्टरों से आए विभिन्न सुझावों में निजी क्षेत्र पर कम विनियमों की आवश्यकता, बिना लाइसेंस वाले डॉक्टरों की जांच करने की तत्काल आवश्यकता, बेमतलब की प्रक्रियाओं को समाप्त करने की आवश्यकता शामिल हैं ताकि युवा डॉक्टर को चिकित्सा क्लीनिक स्थापित करने, पीपीपी मॉडल को बढ़ावा देने आदि के लिए प्रोत्साहित किया जा सके।
सूचना और प्रसारण मंत्रालय
प्रकाशन प्रभाग 31वें नई दिल्ली विश्व पुस्तक मेले में अपनी पुस्तकों और पत्रिकाओं को प्रदर्शित करेगा
सूचना और प्रसारण मंत्रालय का प्रकाशन प्रभाग 25 फरवरी से 5 मार्च, 2023 तक प्रगति मैदान, नई दिल्ली में आयोजित होने वाले बहुप्रतीक्षित विशाल पुस्तक मेले में पुस्तकों और पत्रिकाओं के अपने विस्तृत संग्रह को प्रदर्शित करने के लिए तैयार है
भारत सरकार का प्रमुख प्रकाशन गृह ‘प्रकाशन प्रभाग’ देश के सबसे प्रशंसित पुस्तक मेलों में से एक 31वें नई दिल्ली विश्व पुस्तक मेले में पुस्तकों और पत्रिकाओं के अपने विस्तृत संग्रह को प्रदर्शित करेगा। यह 9 दिवसीय विशाल पुस्तक मेला 25 फरवरी से लेकर 5 मार्च, 2023 तक प्रगति मैदान, नई दिल्ली में आयोजित किया जाएगा। इसका आयोजन भारतीय व्यापार संवर्धन संगठन के सहयोग से शिक्षा मंत्रालय के अधीनस्थ भारत सरकार के एक स्वायत्त संगठन नेशनल बुक ट्रस्ट द्वारा किया जा रहा है।
प्रकाशन प्रभाग अपने ‘आजादी का अमृत महोत्सव’ पुस्तक संग्रह को प्रदर्शित करेगा, जिसमें भारत के स्वतंत्रता संगाम पर प्रकाश डाला जाएगा और उन स्वतंत्रता सेनानियों को स्मरण किया जाएगा जिन्होंने अपना जीवन राष्ट्र के लिए समर्पित कर दिया। पुस्तक मेले में इतिहास, कला एवं संस्कृति, गांधीवादी साहित्य, भूमि एवं लोग, व्यक्तित्व व जीवनी, सिनेमा, और बाल साहित्य जैसे विषयों पर शीर्षक भी शामिल होंगे। इसके अलावा प्रकाशन प्रभाग राष्ट्रपति भवन से संबंधित अपनी पुस्तकों की विशिष्ट श्रृंखला के साथ-साथ राष्ट्रपतियों, उपराष्ट्रपतियों और प्रधानमंत्री के भाषणों को भी इस पुस्तक मेले में प्रस्तुत करेगा, जो कि प्रकाशन विभाग द्वारा विशेष रूप से प्रकाशित किए गए हैं। शीर्षकों का सूचनात्मक संग्रह पाठकों को भारत की समृद्ध सांस्कृतिक विरासत की गहरी समझ के साथ-साथ समसामयिक मुद्दों पर विशिष्ट जानकारी प्रदान करने पर केंद्रित है।
बुक स्टाल पर पुस्तकों के अलावा प्रकाशन प्रभाग की प्रमुख पत्रिकाएं जैसे कि योजना, कुरुक्षेत्र और आजकल भी उपलब्ध होंगी। बच्चों की लोकप्रिय पत्रिका ‘बाल भारती’ भी इस मेले का हिस्सा होगी। प्रकाशन प्रभाग का बहुप्रतीक्षित साप्ताहिक रोजगार समाचार पत्र ‘एम्प्लॉयमेंट न्यूज ’ भी इस मेले में उपलब्ध होगा।
प्रकाशन प्रभाग स्टाल नंबर 171-186, हॉल नंबर 5, प्रगति मैदान, नई दिल्ली में अपनी पुस्तकों और पत्रिकाओं को प्रदर्शित करेगा।
प्रकाशन प्रभाग के बारे में:
प्रकाशन प्रभाग उन अनगिनत पुस्तकों और पत्रिकाओं का विस्तृत संग्रह है जो राष्ट्रीय महत्व के विषयों और भारत की समृद्ध सांस्कृतिक विरासत पर प्रकाश डालती हैं। वर्ष 1941 में स्थापित प्रकाशन प्रभाग भारत सरकार का एक प्रमुख प्रकाशन गृह है जो विभिन्न भाषाओं में और इसके साथ ही विकास, भारतीय इतिहास, संस्कृति, साहित्य, जीवनी, विज्ञान, प्रौद्योगिकी, पर्यावरण एवं रोजगार जैसे विविध विषयों पर पुस्तकें और पत्रिकाएं प्रस्तुत करता है। पाठकों एवं प्रकाशकों के बीच प्रकाशन प्रभाग की अपार विश्वसनीयता है और यह अपने कंटेंट या पाठ्य सामग्री की प्रामाणिकता के लिए व्यापक रूप से जाना जाता है।
प्रकाशन प्रभाग के प्रमुख प्रकाशनों में लोकप्रिय मासिक पत्रिकाएं जैसे कि योजना, कुरुक्षेत्र और आजकल के साथ-साथ साप्ताहिक रोजगार समाचार पत्र ‘एंप्लॉयमेंट न्यूज’ और ‘रोजगार समाचार’ भी शामिल हैं। इसके अलावा प्रकाशन प्रभाग सरकार का प्रतिष्ठित संदर्भ वार्षिक ‘इंडिया ईयर बुक’ भी प्रकाशित करता है।
शिक्षा मंत्रालय
श्री धर्मेंद्र प्रधान ने कहा- इग्नू को विश्व का ज्ञान केंद्र बनना चाहिए, वंचितों तक पहुंचने के लिए प्रौद्योगिकी का लाभ उठाने का आह्वान किया
केंद्रीय शिक्षा मंत्री धर्मेंद्र प्रधान ने इंदिरा गांधी राष्ट्रीय मुक्त विश्वविद्यालय को दुनिया का ज्ञान केंद्र बनाने का आह्वान किया है। उन्होंने इग्नू के 35वें दीक्षांत समारोह को संबोधित किया। श्री प्रधान ने अपने संबोधन में वंचितों तक पहुंचने के लिए प्रौद्योगिकी का लाभ उठाने का आह्वान किया।
श्री धर्मेंद्र प्रधान ने कहा कि आज का इग्नू दीक्षांत समारोह बड़ी आशा और प्रोत्साहन देने वाला है और विश्वविद्यालय ने नवीन शिक्षण के अवसरों को प्रतिबिंबित किया है। उन्होंने कहा कि इंदिरा गांधी मुक्त विश्वविद्यालय सुदूर क्षेत्रों में रहने वाले सबसे गरीब व्यक्ति तक शिक्षा पहुंचाने के लिए एक आधुनिक शिक्षा संस्थान के रूप में उभरा है।
श्री प्रधान ने कहा कि 21वीं शताब्दी ज्ञान की सदी है। उन्होंने आगे कहा कि अगर हम भारत को ज्ञान आधारित आर्थिक महाशक्ति के रूप में स्थापित करना चाहते हैं तो हमें अपने शिक्षा परिदृश्य में एक आदर्श बदलाव सुनिश्चित करना चाहिए। उन्होंने कहा कि राष्ट्रीय शिक्षा नीति - 2020 हमारी शिक्षा और कौशल के परिदृश्य को रूपांतरित करने की दिशा में बढ़ाया गया एक कदम है।
श्री प्रधान ने कहा कि प्रौद्योगिकी समानता लाने वाला एक नया कारक है। हमें नवाचार के माध्यम से अपनी जनसंख्या, विशेषकर जो सबसे निचले स्तर पर हैं, उनका सशक्तिकरण सुनिश्चित करना चाहिए और यह भी सुनिश्चित करना चाहिए कि शिक्षा की पहुंच वंचितों तक भी हो। उन्होंने आगे बताया कि डिजिटल विश्वविद्यालय और अन्य ई-शिक्षण पहल इस दिशा में उठाए गए कदम हैं।
श्री प्रधान ने कहा कि हमें अपनी सभ्यतागत संपदा का उपयोग करना होगा और वसुधैव कुटुम्बकम की भावना के अनुरूप हमारी शिक्षा प्रणाली को अधिक समग्र, सहानुभूतिपूर्ण और वैश्विक कल्याण के लिए बनाने को लेकर हमारी भारतीय ज्ञान प्रणाली में अपार क्षमता भी है। उन्होंने कहा कि प्रौद्योगिकी, नवाचार, इंटरनेट और डिजिटल का लाभ उठाते हुए इग्नू को शिक्षा के दायरे को और अधिक विस्तारित करने, ई-सामाग्री  संरचना को मजबूत करने व विश्व में एक मानक ज्ञान केंद्र के रूप में सामने आना का प्रयास करना चाहिए। श्री प्रधान ने आगे कहा कि इग्नू को 'ज्ञान के पुनर्जागरण' का नेतृत्व करना है।
श्री प्रधान ने आगे कहा कि उन्हें इग्नू के 35वें दीक्षांत समारोह का हिस्सा बनकर बेहद प्रसन्नता हो रही है। उन्होंने आगे पूरे देश के 32 क्षेत्रीय केंद्रों के उन 2.91 लाख से अधिक मेधावी छात्रों को हार्दिक बधाई और शुभकामनाएं दीं, जिन्होंने अपनी डिग्री, डिप्लोमा, प्रमाणपत्र, पीएचडी/एम फिल व स्वर्ण पदक प्राप्त किए हैं।
श्री प्रधान ने शिक्षा व शिक्षण के क्षेत्र का विस्तार करने व विश्वविद्यालय को 37 साल की शानदार यात्रा में 'जन-जन का विश्वविद्यालय' बनाने के लिए इग्नू के शिक्षकों, कर्मचारियों, पूर्व छात्रों और छात्रों को सराहना की। उन्होंने कहा कि आज हमारे छात्रों द्वारा साझा किए गए सुखद अनुभव इग्नू के मूल कर्तव्यनिर्देश प्रस्ताव की पुष्टि करते हैं। श्री प्रधान ने कहा कि हमारे विश्वविद्यालयों का उद्देश्य शिक्षा व शिक्षण को लचीला बनाने के साथ शिक्षण के दौरान कमाई को प्रोत्साहित करना होना चाहिए।